Hond vreet aan baba se lyk | Netwerk24
Deur Alet Van Der Walt 22 Oktober 2019 15:56
Brig. Sam Makhele, provinsiale polisiewoordvoerder, sê die hond het 'n baba se lyk by 'n sinkhuis in Eurekapark, Meloding, ingedra en daaraan gevreet.
Makhele sê die lyk was reeds halfpad opgevreet en die polisie kon nie die geslag van die baba bepaal nie.
Die hond het die lyk vermoedelik iewers uit 'n vlak graf gegrawe.
Die ouderdom van die baba word op vier dae geskat en Makhele sê 'n lykskouing sal in Welkom se staatslykhuis gedoen word.